ड्रेनेज सिस्टम सही करने को विभाग नहीं गंभीर
बसस्टैंड से काली माता मंदिर की तरफ जाने वाली रोड में ऑटो स्टैंड के पास ड्रेनेज की दिक्कत के चलते हर बार रोड खराब होने की दिक्कत को दूर करने के लिए पीडब्ल्यूडी महकमे के एक्सईएन के पास मीटिंग करने को समय नहीं मिल रहा। पिछले दिनों डाले गए पैचवर्क उखड़ने शुरू हो चुके हैं। ऐसे में इस सड़क की बड़ी दिक्कत ड्रेनेज सिस्टम होने की है। यहां होटलों और ढाबों आदि का पानी भी इकट्ठा हो जाता है, जो सड़क के नीच जमा रहता है और नमी पैदा करता है। इस वजह से यहां पर पैचवर्क और सड़क उखड़नी शुरू हो जाती है। इस दिक्कत का हल पीडब्ल्यूडी महकमे को ही निकालना है। क्योंकि जिम्मा उनका ही है। वहीं, इसे लेकर एक्सईएन के मुताबिक उन्होंने अफसरों के साथ मिलकर मीटिंग करनी थी। पर उस मीटिंग के लिए खुद एक्सईएन के पास ही टाइम नहीं है।
बता दें कि 9 दिसंबर को नेशनल हाईवे के तहत बस स्टैंड से काली माता मंदिर की तरफ जाने वाली रोड के खस्ताहाल होने के बाद पैच वर्क डाले गए थे। पैचवर्क होने के दो-तीन दिन में ही पैचवर्क उखड़ने शुरू हो गए। इस पर जब संबंधित अथॉरिटी से बात की गई तो उन्होंने कहा कि अभी ये गड्ढों को भरकर पैचवर्क किए गए हैं। पक्के पैचवर्क की लेयर डिपार्टमेंट द्वारा जनवरी में डाली जाएगी। वहीं दूसरी नमी की वजह से सड़क के उखड़ जाने के कारणों को ज्यादा गंभीरता से जानने और इसका जल्द हल निकालने के लिए महकमे अफसरों की मीटिंग बुलाई जानी निर्धारित की गई थी। जोकि दिसंबर महीने के खत्म होने तक नहीं हो पाई।
फोर लेन के काम की वजह से बिजी था: एक्सईएन बराड़
इसे लेकर एक्सईएन अजीत पाल सिंह बराड़ ने बताया कि जीरकपुर तक हो रहे फोर लेन के काम की वजह से वो थोड़ा बिजी चल रहे हैं। इसलिए इस मामले में मीटिंग नहीं कर पाए। अब जनवरी महीने में एक मीटिंग करके पैचवर्क की पक्की लेयर डालने के काम पर भी चर्चा करने के साथ ड्रेनेज को लेकर क्या हो सकता है, इस पर बात की जाएगी। कोई फैसला निकालते हुए जल्द ही इसे ठीक किया जाएगा।
hin_Deva hin_Deva hin_Deva hin_Deva hin_Deva